আয়ান আলি খান
আয়ান আলি খান (হিন্দি: अयान अली ख़ान; উর্দু: عيان علی خان‎‎; IAST: Ayān Alī Khān) (জন্ম ৫ সেপ্টেম্বর, ১৯৭৯) হলেন একজন ভারতীয় শাস্ত্রীয় যন্ত্রসংগীত শিল্পী। তিনি একজন সরোদ-বাদক। আয়ান আলি খান বিশিষ্ট সরোদ-বাদক উস্তাদ আমজাদ আলি খানের কনিষ্ঠ পুত্র। আয়ান তার দাদা আমান আলি খান ও বাবা উস্তাদ আমজাদ আলি খানের সঙ্গে একযোগেও সংগীত পরিবেশন করে থাকেন। আয়ান ও আমান আলি খান সা রে গা মা নামে একটি মিউজিক ট্যালেন্ট শো উপস্থাপনা করেছিলেন। আয়ান আলি খান যেমন একক অ্যালবাম প্রকাশ করেছেন তেমনই তার বাবা ও দাদার সঙ্গে যৌথ অ্যালবামও প্রকাশ করেছেন।